ལ་པ་སངས་རྒྱས་རྡོ་རྗེ་རིན་ཆེན་དང་༔ པདྨ་མཁའ་འགྲོ་ལས་ཀྱི་མཁའ་འགྲོ་སོགས༔ གནས་ཡུལ་དུར་ཁྲོད་ཀུན་ལ་མངའ་
གཏེར་ བདུད་འཇོམས་གླིང་པའི་གསུང་། གསར།

བདུན་
དབང་མཛད༔ སྣ་ཚོགས་ཐབས་ཀྱིས་འགྲོ་བ་གནས་ནས་འདྲེན༔ འབུམ་ཕྲག་ཡངས་པའི་མཁའ་འགྲོ་ལས་ལ་འགྱེད༔ འཁོར་འདས་འུབ་ཆུབ་རོལ་པའི་ྋ
དབྱིངས་ཆེན་མོ༔ རྣམ་ཐར་གསུམ་ལྡན་མཁའ་འགྲོ་ཁྱོད་ལ་བསྟོད༔ ལེགས་ཉེས་སྟངས་འཛིན་དམ་ཚིག་རྗེས་གཅོད་ཅིང་༔ གང་ལ་གང་འདུལ་ཐབས་ཀྱིས་འགྲོ་དོན་མཛད༔ རབ་
འབྱམས་ཕྲིན་ལས་དབང་བསྒྱུར་མཐུ་མོ་ཆེ༔ ཡེ་ཤེས་མཁའ་འགྲོའི་ཚོགས་ལ་ཕྱག་འཚལ་བསྟོད༔ དེ་ནས་བཤགས་པ་བྱ་བ་ལ༔ ཀྱེ་མ་བདག་ནི་མ་རིག་དབང་གྱུར་ཏེ༔ ལས་དང་ཉོན་མོངས་
དྲག་པོའི་སྟོབས་ཤུགས་ཀྱིས༔ སྒྲིབ་གཉིས་བག་ཆགས་དྲི་མའི་ཆ་དང་བཅས༔ མི་འཆབ་མི་སྦེད་གནོང་འགྱོད་སེམས་ཀྱིས་བཤགས༔ ཨོཾ་བཛྲ་སཏྭ་ས་མ་ཡ༔ སོགས༔ ཨཱཿ
དེ་ལྟར་བསྐྱེད་ཅིང་བསྒོམ་་འི་གནད༔ ཚུལ་བཞིན་ཉམས་ལེན་གནད་ལྡན་ན༔ མཆོག་གི་དངོས་གྲུབ་མྱུར་འཐོབ་འགྱུར༔ འོད་གསལ་རྫོགས་ཆེན་མྱུར་ལམ་ཆོས༔ ཆོས་རྣམས་ཀུན་གྱི་གྲོལ་ས་ཡིན༔ ཤེས་པར་གྱིས་ཤིག་སྐལ་ལྡན་བུ༔ ས་མ་ཡ༔
༩༢ ཨ་ཐམ་རྒྱ༔ དེ་ནས་འཛབ་སྔགས་བཟླ་བ་ལ༔ ཧཱུྃ༔ རང་ཉིད་མཁའ་འགྲོའི་ཐུགས་ཀ་རུ༔ ཡེ་ཤེས་ལྔ་ཡི་འོད་ཐིག་ཀློང་༔ པདྨ་དང་ནི་ཟླ་གདན་ལ༔ བདེ་ཆེན་ཀུན་ཏུ་བཟང་མོ་མཐིང་༔
485
18

གཏེར་ བདུད་འཇོམས་གླིང་པའི་གསུང་། གསར།
མཉམ་བཞག་སྐྱིལ་ཀྲུང་མཚན་དཔེས་སྤྲས༔ དེ་ཡི་ཐུགས་ཀར་འོད་ལྔའི་ཀློང་༔ ཧཱུྃ་ཡིག་དམར་པོའི་མཐའ་བསྐོར་དུ༔ སྔགས་ཕྲེང་སྤུ་ཤད་ལྟ་བུས་བསྐོར༔ འོད་ཀྱིས་དུས་གསུམ་
སངས་རྒྱས་དང་༔ ྋསྐུ་གསུམ་མཁའ་འགྲོ་རྟེན་བརྟེན་པ༔ སྤྱན་དྲངས་གཉིས་སུ་མེད་པར་གྱུར༔ བཻ་ཌཱ་ཀི་ནཱི་བཛྲ་ཤུ་མ་ཧོ་མ་ཧ་རི་ནི་ས་སརྦ་སིདྡྷི་ཧཱུྃ༔ དེ་ནས་སྒྲུབ་པ་བྱ་བ་ལ༔ ཧཱུྃ༔
རང་ཉིད་ཡེ་ཤེས་མཁའ་འགྲོ་མའི༔ ཐུགས་སྲོག་ཧཱུྃ་དང་བྃཡིག་ལས༔ འོད་དང་འོད་ཟེར་རབ་འཕྲོས་པས༔ ཕྱོགས་བཅུའི་རྒྱལ་བ་སྲས་དང་བཅས༔ རྟེན་དང་བརྟེན་པའི་འཁོར་ལོར་
བཅས༔ འཇའ་ཡི་སྤྲིན་ཕུང་འཐིབས་པ་བཞིན༔ ཚུར་འདུས་ཐུགས་ཀའི་སྲོག་ཡིག་ལ༔ ཐིམ་པས་མཆོག་ཐུན་དངོས་གྲུབ་ཐོབ༔ བཾ་ཌཱ་ཀི་ནཱི་བཛྲ་ཤུ་མ་ཧོ་མ་ཧ་རི་ནི་ས་སརྦ་སིདྡྷི་ཕ་ལ་
ཧཱུྃ་ཨཱཿ དེ་ལྟར་ཡང་ཡང་གསལ་གདབ་གནད༔ སླར་ཡང་ལས་ལ་སྦྱོར་བ་ནི༔ རང་ཉིད་རྡོ་རྗེ་རྣལ་འབྱོར་མའི༔ ཐུགས་ཀའི་སྔགས་ཀྱི་ཕྲེང་བ་ལས༔ འོད་ཟེར་དཔག་མེད་རབ་འཕྲོས་པས༔ ཞི་ཁྲོ་རྡོ་
རྗེ་དབྱིངས་ཀྱི་ལྷ༔ འོད་ཕུང་སྣ་ལྔའི་རྣམ་པ་རུ༔ བསྡུས་ཏེ་ཐུགས་ཀའི་སྔགས་ལ་ཐིམ༔ ནད་གདོན་སྒྲིབ་གཉིས་བག་ཆགས་སྦྱངས༔ ཚེ་བསོད་ཡེ་ཤེས་ཡོན་ཏན་རྒྱས༔ འཁོར་འདས་
486

ཡོངས་ལ་མངའ་དབང་བསྒྱུར༔ དགྲ་བགེགས་གནོད་བྱེད་ཐམས་ཅད་ཀུན༔ མེ་སྟག་ཆུ་ཡིས་བསད་བཞིན་བརླག༔ རབ་འབྱམས་ཕྲིན་ལས་ཡོངས་གྲུབ་
བསམ༔ ཨོཾ་བཛྲ་ཌཱ་ཀི་ནཱི་བཿ ཧཿ རིཿ ནིཿ སཿ སརྦ་བིཾགྷན་ཧཱུྃ་ཕཊ༔ ཤེས་པ་གཞན་དུ་མི་ཡེངས་པར༔ བསྐྱེད་དང་སྤྲོ་བསྡུའི་གནད་ལ་འབད༔ མི་ཚིག་དག་གིས་བར་མི་གཅོད༔ སྟན་གྱི་དྲོད་མི་ཡལ་བ་ཡིས༔ སྡོད་ས་
བཟུང་ཞིང་རལ་བ་སྤངས༔ བསྒོམ་བཟླས་ཕྱི་ཡི་སྒྲུབ་པ་སྟེ༔ སྒོ་གསུམ་རྡོ་རྗེ་གསུམ་དུ་སྦྱང་༔ འཁོར་འདས་སྟོང་ཉིད་ཆེན་པོ་རུ༔ འུབ་ཆུབ་རོལ་པ་ཀུན་བཟང་མོ༔ ནང་གི་སྒྲུབ་པ་བླ་ན་མེད༔ ལྷུན་གྲུབ་སྦུབས་འཇུག་འཕོ་ཆེན་ལམ༔ གསང་བའི་
སྒྲུབ་པ་ཆེན་པོ་སྟེ༔ ཀུན་ཀྱང་མཁའ་འགྲོའི་སྒྲུབ་པ་ལགས༔ ཆོས་པརྒྱད་བྱ་བ་ཀུན་བཏང་ནས༔ རྩེ་གཅིག་སྒྲུབ་ལ་བརྩོན་པའི་མི༔ ཤེས་རབ་ཡེ་ཤེས་ཀློང་རྡོལ་ནས༔ ཚེ་འདིར་མངོན་སངས་རྒྱས་འགྱུར་རོ༔ སྫི༔ ཉམས་ཆག་རྟོག་སྒྲིབ་སྦྱང་བ་
དང་༔ རྣལ་འབྱོར་ཚོགས་གཉིས་རབ་རྫོགས་ཕྱིར༔ ཚོགས་ཀྱི་འཁོར་ལོ་བསྐོར་བ་ལ༔ ཤ་ཆང་ཟན་གྱི་མཆོག་ཏུ་བསགས༔ གཞན་ཡང་བཟའ་བཏུང་ཅི་རིགས་བཤམས༔ འདོད་ཡོན་ནམ་མཁའ་མཛོད་དུ་སྤེལ༔ ཧཱུྃ༔ བཤམས་པའི་རྫས་
༧དང་ཁམས་གསུམ་གྱི༔ དངོས་པོར་སྣང་དང་འཛིན་པ་ཀུན༔ ཡུལ་མེད་ཟང་ཐལ་ཆེན་པོ་རུ༔ མཉམ་བརྡལ་ཆོས་ཉིད་དབྱིངས་སུ་ཨཱཿ སྟོང་པའི་ངང་ལས་སྐད་ཅིག་གིས༔ ཆོས་ཉིད་ ༦
487

གཏེར་ བདུད་འཇོམས་གླིང་པའི་གསུང་། གསར།
དབྱིངས་ལས་ཆོས་ཀྱི་སྤྲིན༔ འདོད་ཡོན་མི་ཟད་གཏེར་དུ་འཕྲུལ༔ ངོ་བོ་བདེ་སྟོང་ཟག་མེད་པའི༔ ཡེ་ཤེས་བདུད་རྩིའི་རྒྱ་མཚོ་གྱུར༔ ཨོཾ་ཨཱཿཧཱུྃ༔ ལན་གསུམ་བརྗོད་དེ་བྱིན་གྱིས་བརླབས་ནས༔
ཚོགས་ལ་སྤྱན་འདྲེན་བྱ་བ་ལ༔ སྤོས་ཀྱི་དྲི་དང་རོལ་མོའི་སྒྲ༔ གདུང་བའི་དབྱངས་ཀྱིས་འདི་སྐད་དོ༔ ཧཱུྃ་ཛཿ རང་སྣང་དོན་གྱི་འོག་མིན་ནས༔ གསུམ་ལྡན་བླ་མ་བརྒྱུད་པར་བཅས༔ ཚོགས་ཀྱི་འདུ་བར་
གཤེགས་སུ་གསོལ༔ འོག་མིན་ཆོས་ཀྱི་དབྱིངས་ཉིད་ནས༔ ཆོས་སྐུའི་མཁའ་འགྲོ་འཁོར་དང་བཅས༔ ཚོགས་ཀྱི་འདུ་བར་གཤེགས་སུ་གསོལ༔ ལྷུན་གྲུབ་བདེ་ཆེན་དག་པའི་ཞིང་༔
ཡེ་ཤེས་ལྔ་ཡི་འོད་ཀློང་ནས༔ _ལོངས་སྐུའི་མཁའ་འགྲོ་འཁོར་དང་བཅས༔ ཚོགས་ཀྱི་འདུ་བར༴ མི་མཇེད་སྤྲུལ་པའི་ཞིང་ཁམས་ནས༔ སྤྲུལ་སྐུ་ཡེ་ཤེས་མཁའ་འགྲོའི་ཚོགས༔
མ་ལུས་ལུས་པ་མེད་པ་རུ༔ ཚོགས་ཀྱི་འདུ་བར༴ ཁྱེད་ཅག་གདོད་ནས་ཡེ་སངས་རྒྱས༔ ཐབས་ཀྱིས་འགྲོ་བའི་མཛད་པ་ལ༔ ཟས་ཀྱི་ཉེར་ལེན་མི་མངའ་ཡང་༔ རྣལ་འབྱོར་ཉམས་
ཆག་བསྐང་བ་དང་༔ མཆོག་ཐུན་དངོས་གྲུབ་སྩོལ་བའི་ཕྱིར༔ ཚོགས་ཀྱི་འདུ་བར་གཤེགས་སུ་གསོལ༔ བདག་ཅག་རྣལ་འབྱོར་སྒྲུབ་པ་པོས༔ ངལ་བ་ཁྱད་དུ་བསད་བྱས་ཏེ༔
488

དཀའ་བ་དང་དུ་བླང་ནས་སུ༔ གཏན་གྱི་བདེ་བ་འདོད་པའི་ཕྱིར༔ མ་དང་མཁའ་འགྲོ་བསྒྲུབ་ལ་བརྩོན༔ ཐུགས་རྗེས་དགོངས་ཤིང་འདིར་གཤེགས་ལ༔
ཚོགས་ཀྱི་མཆོད་པ་བཞེས་ནས་ཀྱང་༔ མཆོག་ཐུན་དངོས་གྲུབ་མྱུར་སྩོལ་ཅིག༔ སརྦ་མ་ཧཱ་གུ་རུ་ཧཱུྃ་བཛྲ་ཌཱ་ཀི་ནཱི་བཾ་ཧ་རི་ནི་ས་བཛྲ་ས་མ་ཡ་ཛ་ཛཿ དེ་ནས་ཚོགས་ཕུད་འབུལ་བ་ལ༔ ཧོཿ
གསུམ་ལྡན་བླ་མ་རིན་པོ་ཆེ༔ བརྒྱུད་གསུམ་རིག་འཛིན་རྒྱ་མཚོ་དང་༔ རྒྱལ་ཡུམ་རྡོ་རྗེ་རྣལ་འབྱོར་མ༔ རིགས་ལྔ་དབྱིངས་ཀྱི་ཡུམ་ཆེན་མོ༔ འབུམ་ཕྲག་ཡངས་པའི་མཁའ་འགྲོ་ལ༔
ཞལ་ཟས་ཚོགས་ཀྱི་མཆོད་པ་འབུལ༔ བཞེས་ནས་མཆོག་ཐུན་དངོས་གྲུབ་སྩོལ༔ མ་ཧཱ་གུ་རུ་བིདྱཱ་དྷ་ར་བཛྲ་ཌཱ་ཀི་ནཱི་བཿ ཧཿ རིཿ ནིཿ སཿ སརྦ་ས་མ་ཡ་པཉྩ་ཨ་མྲྀ་ཏ་ཁཱ་ཧི༔ མ་ཧཱ་ག་ཎ་
ཙཀྲ་པཱུ་ཛ་ཁཱ་ཧི༔ དེ་ནས་བཤགས་པ་བྱ་བ་ལ༔ ཧོཿ བརྒྱུད་གསུམ་རིག་འཛིན་བླ་མ་དང་༔ སྐུ་གསུམ་མཁའ་འགྲོ་རྒྱ་མཚོ་ལ༔ བདག་ཅག་མ་རིག་དབང་གྱུར་ཏེ༔ ཉེས་བྱས་ཉམས་ཆག་
༩༢ ཅི་མཆིས་པ༔ ཞལ་ཟས་ཚོགས་ཀྱིས་བསྐང་ཞིང་བཤགས༔ དག་ཅིང་ཚངས་པར་སྩལ་དུ་གསོལ༔ ཨོཾ་བཛྲ་སཏྭ་སོགས༔ དེ་ནས་བསྒྲལ་ལས་བྱ་བ་ལ༔ ཧཱུྃ༔ དཀྱིལ་འཁོར་གཙོ་མཆོག་བླ་མ་ ༄
489

གཏེར་ བདུད་འཇོམས་གླིང་པའི་གསུང་། གསར།
དང་༔ སྐུ་གསུམ་མཁའ་འགྲོ་དབྱིངས་ནས་བཞེངས༔ བདག་ལྟའི་རཱུ་ཏྲ་གཟུང་འཛིན་འདྲེ༔ བདག་མེད་སྟོང་ཉིད་ཆེན་པོར་སྒྲོལ༔ རྩ་སྔགས་མཐར༔ མ་ཏྲཾ་རཱུ་ཏྲ་ཧ་ལ་པཉྩ་མཱ་ར་ཡ་རྦད་
རྦད་སོད༔ དེ་ནས་ཞལ་དུ་བསྟབ་པ་ལ༔ ཧཱུྃ༔ ཡེ་ཤེས་མཁའ་འགྲོ་ཞལ་ཕྱེས་ཤིག༔ བདག་ལྟའི་རཱུ་ཏྲ་འཁོར་བའི་འདྲེ༔ བདག་མེད་མཉམ་ཉིད་ཞལ་དུ་བསྟབས༔ འཁོར་འདས་དག་མཉམ་
ཆེན་པོར་རོལ༔ མ་ཧཱ་མཱཾ་ས་རཀྟ་ཙིཏྟ་ཀིཾ་ནི་རི་ཏི་བ་སུ་ཏ་ལ་ཁཱ་ཧི༔ དེ་ནས་ལྷག་མ་འབུལ་བ་ལ༔ སྔགས་ཀྱིས་ནམ་མཁའ་མཛོད་དུ་སྤེལ༔ ཨ་མྲྀ་ཏ་ཡིས་བདུད་རྩིར་བསྒྱུར༔ ཧཱུྃ༔ དཔལ་གྱི་བཀའ་སྡོད་
ལྷག་སྐྱོང་ཚོགས༔ ཆི་ལུགས་མ་ངེས་སྣ་ཚོགས་གར༔ གནས་བཟང་དེ་ནི་དུར་ཁྲོད་འགྲིམས༔ གོས་བཟང་དེ་ནི་གཡང་གཞི་གསོལ༔ ཟས་བཟང་དེ་ནི་ཤ་ཆེན་བཟའ༔ སྐོམ་བཟང་དེ་
ནི་རཀྟ་འཐུང་༔ སྐྱོགས་བཟང་དེ་ནི་བྷནྡྷ་ཐོགས༔ ལས་སུ་སངས་རྒྱས་བསྟན་པ་བསྲུང་༔ དཀྱིལ་འཁོར་གཉན་པོའི་མཐའ་སྐྱོང་ལ༔ སྒྲུབ་པའི་བར་ཆད་རྐྱེན་བཟློག་ཅིང་༔ ལེགས་
ཉེས་གཉིས་ཀྱི་སྟངས་འཛིན་ཏེ༔ དམ་ཚིག་གཉན་པོའི་རྗེས་གཅོད་མཛད༔ ཁྱེད་ཅག་ཡེ་སངས་རྒྱས་མོད་ཀྱང་༔ འཇིག་རྟེན་ཚུལ་གྱིས་གདུལ་བྱ་འདུལ༔ རང་དམ་གཉན་པོ་དྲན་མཛོད་
490

বস্তুসময
ལ༔ འདིར་གཤེགས་ལྷག་མའི་ལོངས་སྤྱོད་རོལ༔ རབ་འབྱམས་ཕྲིན་ལས་ཡོངས་གྲུབ་མཛོད༔ མ་བྷོ་ཛ་ཤྲཱི་བ་ལིཾ་ཏ་ཁཱ་ཧི༔ དེ་ནས་བསྐུལ་བ་ལ༔ ཧཱུྃ༔
ཀ་དག་ཁྱབ་བརྡལ་མཁའ་ཀློང་ནས༔ ཆོས་སྐུའི་མཁའ་འགྲོ་སྐུར་བཞེངས་ཤིག༔ ལྷུན་གྲུབ་བདེ་ཆེན་གཞལ་ཡས་ནས༔ ལོངས་སྐུའི་མཁའ་འགྲོ་སྐུར་བཞེངས་ཤིག༔ མི་མཇེད་སྤྲུལ་
པའི་ཞིང་ཁམས་ནས༔ སྤྲུལ་སྐུའི་མཁའ་འགྲོ་སྐུར་བཞེངས་ཤིག༔ འཁོར་བའི་འཁྲུལ་འཁོར་དབྱིངས་སུ་བཟློག༔ སྣང་སྲིད་དག་པ་རབ་འབྱམས་ཀྱི༔ རོལ་པ་ཆེན་པོར་དག་མཉམ་
རོལ༔ ཆད་མདོ་བཏང་བ་ལ༔ྋཧཱུྃ་བྷྱོཿ༔ སྔོན་ཚེ་འདས་པའི་བསྐལ་པ་ལ༔ སྤྱི་དཔལ་ཆེ་མཆོག་ཧེ་རུ་ཀས༔ འཁོར་འདས་ཐམས་ཅད་ཀློང་རྒྱས་བཏབ༔ བར་གྱི་བསྐལ་པའི་དུས་ཚིགས་
ལ༔ གསང་བདག་ཕྱག་ན་རྡོ་རྗེ་ཡིས༔ བཀའ་ཡི་ལྷ་སྲིན་སྡེ་བརྒྱད་དང་༔ སྣང་ཞིང་སྲིད་པའི་ལྷ་འདྲེ་རྣམས༔ དམ་བཏགས་དབང་བསྐུར་བྲན་དུ་བཀོལ༔ དེ་འོག་དུས་ཀྱི་ཐ་མ་ལ༔
༥སློབ་དཔོན་པདྨ་ཐོད་ཕྲེང་གིས༔ སྣང་སྲིད་དྲེགས་པའི་ལྷ་འདྲེ་རྣམས༔ དམ་ལ་བཏགས་ཤིང་འབངས་སུ་བཀོལ༔ བསྟན་པ་བསྲུང་བའི་གཉེར་ཀ་གཏད༔ སྒྲུབ་པའི་བར་ཆད་རྐྱེན་བཟློག་
ཆེ་བོ༔ སྔོན་ཚེ་འངས་པའི་བསལ་པ
18
491

གཏེར་ བདུད་འཇོམས་གླིང་པའི་གསུང་། གསར།
ཅིང་༔ བསྟན་དགྲ་འདུལ་བའི་བཀའ་བསྒོས་ཏེ༔ ཕྲིན་ལས་བསྒྲུབ་པར་དམ་བཅས་བཞིན༔ དམར་གྱི་གཏོར་མ་འདི་ལོངས་ལ༔ རབ་འབྱམས་ཕྲིན་ལས་ཡོངས་གྲུབ་ཅིང་༔ དགྲ་
བགེགས་གདུག་པ་ཚར་གཅོད་ཅིག༔ དམ་ལ་མ་འདའ་དམ་ཅན་རྣམས༔ དེ་ནས་བརྟན་མ་སྐྱོང་བ་ལ༔ ཆད་དོན་དམར་གཏོར་བཏང་བ་ནི༔ ཧཱུྃ་བྷྱོཿ༔ སྔོན་ཚེ་པདྨ་ཐོད་ཕྲེང་གི༔ སྤྱན་སྔར་ཁས་
བླངས་དམ་བཅས་པའི༔ མ་ཡུམ་བརྟན་མ་བཅུ་གཉིས་དང་༔ དེ་འཁོར་ཡང་འཁོར་འབངས་དང་སྡེ༔ མ་ལུས་འདིར་གཤེགས་གཏོར་མ་ལོངས༔ བདག་ཅག་སྒྲུབ་མཆོག་འཁོར་བཅས་
ཀྱི༔ འདོད་དོན་འབད་མེད་ལྷུན་གྲུབ་མཛོད༔ མ་མ་ཧྲཱིཿ་ཧྲཱིཿལ་ལ་ལེ་ལེ་ཏེ་ཏེ་ཨེ་དཾ་བ་ལིཾ་ཏ་ཁཱ་ཧི༔ དེ་ནས་རྟ་བྲོ་བརྡུང་བ་ལ༔ ཧོཿ ཆོས་ཉིད་རོལ་པ་ཨེ་ཡི་མཁརེེ༔ ལོག་རྟོག་མི་སྲུན་
རཱུ་ཏྲ་བྲུབ༔ ཐབས་ཤེས་རྔམས་པའི་རྟ་བྲོ་བརྡུངས༔ ཡེ་ཤེས་རོལ་པའི་སྟོབས་ཀྱིས་མནན༔ བྱང་ཆུབ་བར་དུ་མ་ལྡང་ཞིག༔ རཱུ་ཏྲ་ཧ་ལ་པཉྩ་མཱ་ར་ཡ་སྟཱཾ་བྷ་ཡ་ནན༔ དེ་ནས་དངོས་གྲུབ་བླང་བ་
মঙ্
ཧོཿ ཡེ་ཤེས་མཁའ་འགྲོའི་ལྷ་ཚོགས་དགོངས༔ སྐུ་གསུང་ཐུགས་ཀྱི་དཀྱིལ་འཁོར་ནས༔ མི་གནས་ཡེ་ཤེས་གསང་བ་མཆོག༔ རྡོ་རྗེ་གསུམ་གྱི་དབང་དངོས་གྲུབ༔
492

៖
493
ད་ལྟ་ཉིད་དུ་ཐོབ་པར་སྩོལ༔ རྩ་སྔགས་མཐར༔ ཨ་ལ་ལ་སིདྡྷི་ཕ་ལ་ཧོཿ དེ་ནས་བསྔོ་བ་སྨོན་ལམ་ནི༔ ཧོཿ འདི་དང་དུས་གསུམ་བསགས་པའི་དགེ༔
མ་གྱུར་སེམས་ཅན་ཡོངས་ལ་བསྔོ༔ རང་སྣང་དོན་གྱི་འོག་མིན་དུ༔ སད་དེ་རྫོགས་སངས་རྒྱས་གྱུར་ཅིག༔ དེ་ནས་བསྡུ་རིམ་བྱ་བ་ནི༔ ཧོཿ རྟེན་དང་བརྟེན་པའི་དཀྱིལ་འཁོར་ལྷ༔
ཐམས་ཅད་རང་གི་སྐུ་ལ་བསྡུ༔ དེ་ཡང་ཐུགས་སྲོག་ཉིད་ལ་ཐིམ༔ ཀ་དག་ཆོས་སྐུའི་མཁའ་རུ་ཨཱཿ རྩ་སྔགས་བཟླ༔ དེ་ནས་རྗེས་ཐོབ་ལྟར་ལྡང་ལ༔ ཧོཿ མཁའ་ལ་འཇའ་ཚོན་ཤར་བ་
བཞིན༔ རང་ཉིད་རྡོ་རྗེ་རྣལ་འབྱོར་མ༔ ཡེ་ཤེས་སྒྱུ་མའི་སྐུ་རུ་གསལ༔ མི་འགྱུར་རྡོ་རྗེའི་གོ་ཁྲབ་བགོ༔ དེ་ནས་བཀྲ་ཤིས་བྱ་བ་ལ༔ ཧོཿ ཀ་དག་ཆོས་སྐུའི་ནམ་མཁའ་ལ༔ ལྷུན་གྲུབ་
སྐུ་དང་ཡེ་ཤེས་ཀྱི༔ གདངས་ལས་ཡེ་ཤེས་མཁའ་འགྲོ་ཤར༔ མངོན་གྱུར་རྫོགས་པའི་བཀྲ་ཤིས་ཤོག༔ རྩེ་གཅིག་སྒྲུབ་ལ་བརྩོན་པ་ཡི༔ རྣལ་འབྱོར་ལས་དང་སྐལ་ལྡན་པས༔ བསྐྱེད་དང་རྫོགས་པའི་གནད་
༡༢ལྡན་ཅིང་༔ ཆོས་བརྒྱད་ཡུལ་གྱི་དགྲ་སྤངས་ཏེ༔ དབེན་པ་བརྟེན་ཅིང་གཅིག་པུར་གནས༔ སྣང་སྲིད་དག་པ་རབ་འབྱམས་སུ༔ གསལ་བའི་གནད་དང་རྟག་ཏུ་འགྲོགས༔ དེ་ཡིས་རྣམ་གྲོལ་འབྲས་བུ་ཐོབ༔ བཀའ་སྲུང་གནོད་སྦྱིན་དམར་ནག་ལ༔ 16
བཅུ་གཅིག་བྱོན།

གཏེར་ བདུད་འཇོམས་གླིང་པའི་གསུང་། གསར།
གཏད་དོ་བཀའ་དང་ཐ་ཚིག་རྒྱ༔ དམ་ཉམས་ལག་ཏུ་ཤོར་ར་རེ༔
རྟོགས་རྒྱ་མཚོའོ། །དགེའོ། །དགེའོ། །དགེའོ།།
11
M
ཞེས་པ་འདི་ནི་རྣལ་འབྱོར་པ་ཆོས་གསལ་གྱི་ངོར་བདུད་འཇོམས་རྡོ་རྗེས་ནམ་མཁའི་མཛོད་ལསབསྒྱུར་བའི་ཡི་གེ་པ་ནི་སྤྲུལ་པའི་སྐུ་ལུང་
494